Ívi Adámou
Ívi Adámou (kreeka keeles Ήβη Αδάμου; sündinud 24. novembril 1993) on Küprose laulja, kes sai Kreekas tuntumaks pärast osalemist saate "The X Factor" sealse versiooni teisel hooajal, kus teda juhendas Giorgos Theofanous. Ta kindlustas endale plaadilepingu Sonyga ning andis välja oma esimese EP "Καλοκαίρι Στην Καρδιά" ("Kalokairi Stin Kardia"), mis sai kuldplaadi staatuse. Samal aastal tegi ta koostööd Spiros Lambrou kooriga ja andis jõuludeks välja EP "Χριστούγεννα με την Ήβη Αδάμου" ("Christougenna me tin Ívi Adámou"), mis anti välismaal välja nimega "Christmas with Ivi Adamou". Seda müüdi 50 000 eksemplari Portugalis. Adámou esindas Küprost 2012. aasta Eurovisiooni lauluvõistlusel Bakuus lauluga "La La Love". Finaalkontserdil sai see 65 punktiga 16. koha.